Úradný vestník L 141 , 07/06/2003 S. 0023 - 0024



Rozhodnutie Rady z 26. mája 2003, ktorým sa mení a dopĺňa rozhodnutie 2003/17/ES o rovnocennosti inšpekcií v teréne vykonávaných v tretích krajinách na množiteľskom poraste pre produkciu osiva a o rovnocennosti osiva vyprodukovaného v tretích krajinách (Text s významom pro EHP) (2003/403/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, so zreteľom na smernicu Rady 66/401/EHS zo 14. júna 1966 o uvádzaní osiva krmovín na trh [1], a najmä na jej článok 16 ods. 1, so zreteľom na smernicu Rady 66/402/EHS zo 14. júna 1966 týkajúcu sa obchodovania s osivom obilnín [2], a najmä na jej článok 16 ods. 1, so zreteľom na smernicu Rady 2002/57/ES z 13. júna 2002 o obchodovaní s osivom olejnín a priadnych rastlín [3], a najmä na jej článok 20 ods. 1, so zreteľom na návrh Komisie, keďže: (1) v rozhodnutí 2003/17/ES [4] Rada konštatovala, že inšpekcie v teréne vykonávané v niektorých tretích krajinách na určitých druhoch množiteľského porastu a niektoré druhy osiva vyprodukované v týchto kajinách spĺňajú podmienky stanovené v smerniciach 66/401/EHS, 66/402/EHS a 2002/57/ES, ako aj v smernici Rady 2002/54/ES z 13. júna 2002 o obchodovaní s osivom repy [5]; (2) sa odvtedy zistilo, že v Litve taktiež existujú predpisy o kontrole niektorých druhov rastlín, podľa ktorých sa majú v období produkcie osiva vykonávať úradné inšpekcie v teréne; (3) uvedené predpisy v zásade stanovujú, že osivo môže byť úradne certifikované a balenia osiva môžu byť úradne uzatvorené podľa systémov certifikácie odrôd osiva určeného pre medzinárodný obchod Organizácie pre hospodársku spoluprácu a rozvoj (OECD). Podľa uvedených pravidiel by se tiež mali odoberať vzorky a vykonávať skúšky osiva v súlade s metódami Medzinárodnej asociácie pre testovanie osív (ISTA); (4) preskúmanie týchto predpisov a spôsobu ich používania v Litve ukázalo, že inšpekcie v teréne pri množiteľskom poraste pre produkciu osiva spĺňajú podmienky stanovené ve smerniciach 66/401/EHS, 66/402/EHS a 2002/57/ES; vnútroštátne predpisy pre osivo zberané a kontrolované v Litve poskytujú rovnaké záruky ako predpisy použiteľné pre osivo zberané a kontrolované v spoločenstve, pokiaľ ide o vlastnosti osiva a spôsoby preskúmania a identifikácie, označovania a kontroly za predpokladu, že sú splnené ďalšie podmienky pre množiteľský porast pre produkciu osiva a pre získané osivo, hlavne pokiaľ ide o označovanie balení; (5) preto by sa na Litvu mala vzťahovať pre niektoré druhy rovnocennost; (6) rozhodnutie 2003/17/ES je preto potrebné primerane zmeniť a doplniť; ROZHODLA TAKTO: Článok 1 V prílohe I k rozhodnutiu 2003/17/ES se za riadok týkajúci sa Lotyšska vkladá nový riadok, ktorý znie: "Litva | Ministerstvo poľnohospodárstva, Vilnius | 66/401/EHS 66/402/EHS 2002/57/ES" | Článok 2 Toto rozhodnutie je adresované členským štátom. V Bruseli 26. mája 2003 Za Radu předseda G. Drys [1] Ú. v. ES 125, 11. 7. 1966, s. 2298/66. Smernica naposledy zmenená a doplnená smernicou 2001/64/ES (Ú. v. ES L 234, 1.9.2001, s. 60). [2] Ú. v. ES 125, 11. 7. 1966, s. 2309/66. Smernica naposledy zmeneá a doplnená smernicou 2001/64/ES. [3] Ú. v. ES L 193, 20. 7. 2002, s. 74. Smernica v znení smernice 2002/68/ES (Ú. v. ES L 195, 24. 7. 2002, s. 32). [4] Ú. v. ES L 8, 14. 1. 2003, s. 10 [5] Ú. v. ES L 193, 20. 7. 2002, s. 12 --------------------------------------------------